CELEX: 62012CN0522
Language: et
Date: 2012-11-19 00:00:00
Title: Kohtuasi C-522/12: Eelotsusetaotlus, mille on esitanud Bundesarbeitsgericht (Saksamaa) 19. novembril 2012 — Tevfik Isbir versus DB Services GmbH

2.2.2013   
            
            
               ET
            
            
               Euroopa Liidu Teataja
            
            
               C 32/5
            
         Eelotsusetaotlus, mille on esitanud Bundesarbeitsgericht (Saksamaa) 19. novembril 2012 — Tevfik Isbir versus DB Services GmbH
   (Kohtuasi C-522/12)
   2013/C 32/06
   Kohtumenetluse keel: saksa
   
      Eelotsusetaotluse esitanud kohus
   
   Bundesarbeitsgericht
   
      Põhikohtuasja pooled
   
   
      Hageja, kaebuse esitaja apellatsiooni- ja kassatsioonimenetluses: Tevfik Isbir
   
      Kostja, vastustaja apellatsiooni- ja kassatsioonimenetluses: DB Services GmbH
   
      Eelotsuse küsimused
   
   
               1.
            
            
               Kas direktiivi nr 96/71/EÜ (1) artikli 3 lõike 1 punkti 1 alapunktis c olevat mõistet „töötasu miinimummäärad” tuleb tõlgendada selliselt, et see tähendab tööandja vastutasu töötaja töö eest, mille eest direktiivi artikli 3 lõike 1 esimeses lauses nimetatud õigusnormide või üldiselt kohaldatavaks tunnistatud kollektiivlepingu kohaselt makstakse ainult ja täielikult kollektiivlepingus ettenähtud miinimumpalka („tavatöö”), ja seepärast saab töötasu miinimummäära maksmise kohustuse täitmisena käsitleda ainult neid tööandja makseid, mida makstakse tavatöö eest ja mis peavad olema töötaja käsutuses hiljemalt palga maksmise perioodi ette nähtud kuupäeval?
            
         
               2.
            
            
               Kas direktiivi nr 96/71/EÜ artikli 3 lõike 1 punkti 1 alapunktis c olevat mõistet „töötasu miinimummäärad” tuleb tõlgendada selliselt, et sellega on vastuolus siseriiklikud õigusnormid või tavad, mille kohaselt tööandja teatud makseid ei käsitata osana miinimumpalgast ja seega ei arvestata miinimumpalganõude täitmisel selle osana, kui tööandja teeb neid makseid kollektiivlepingust tuleneva kohustuse alusel,
               
                           —
                        
                        
                           mille eesmärk on kollektiivlepingu poolte ja riigi seadusandja tahte kohaselt töötajale vara kogumine,
                           ja sel eesmärgil
                        
                     
                           —
                        
                        
                           teeb tööandja töötajale igakuiseid makseid pikaajalist perspektiivi silmas pidades, näiteks hoiustamismaksetena, elumaja ehitamist või omandamist toetava maksena või kapitalikogumiskindlustuse maksena, ja
                        
                     
                           —
                        
                        
                           seda soodustatakse riiklike toetuste ning maksusoodustustega, ja
                        
                     
                           —
                        
                        
                           töötaja saab neid makseid kasutada alles mitmeaastase tähtaja järel, ja
                        
                     
                           —
                        
                        
                           maksete suurus, mis on igakuiselt makstava kindla summana kindlaks määratud, sõltub ainult kokkulepitud tööaja pikkusest, aga mitte töötasust („säästukavasse tehtud maksed”)?
                        
                     
         
      (1)  Euroopa parlamendi ja nõukogu 16. detsembri 1996. aasta direktiiv 96/71/EÜ, töötajate lähetamise kohta seoses teenuste osutamisega (EÜT L 18, lk 1; ELT eriväljaanne 05/02, lk 431)